Podol'sk

Podol'sk () om Venäman lidn da lidnümbrik Moskvan agjan keskuzpalan suves. Se om agjan kahtenz' lidn eläjiden lugun mödhe.

 Istorii 
12. voz'sadal Peremišl'-Moskovskii-lidn oli olmas lähižes tahondas, kesked mecad, kudambad kävutihe samha met. Eländpunkt mainitase ezmäižen kerdan Ivan Grazii-carin vn 1559 kirjeižes kuti Podol-külä. Šingotihe teravas žiloks tenno Serpuhovhasai. Oli alištunu Moskvan Ph. Danilan jumalankodin tobmudele 18. voz'sadal. Žilo sai makundan lidnan statusad vn 1781 redukus Podol-Pehr-nimitusenke ().

Nimitase nügüdläižikš 19. voz'sadaspäi. Saudud raudte abuti leta tegimišton edheotandoid. Vl 1875 cementan tehmine radaškanzi mouckiven sijaliženno löudmižsijanno. Vl 1902 amerikaižen «Zinger»-kompanijan omblendpuiden tegim zavodi radod. Vll 1929−2015 lidn oli Podol'skan rajonan keskuseks i ei mülünd sihe. Klimovsk-lidn om mülütadud Podol'skha vn 2015 heinkus, mugažo L'vovskii-žilo.

Podol'sk šingotase elektrotehnižen sarakon tegimil (kabeläd, mikroveimed, pol'veimed, transformatorad, akkumulätorad), mašinansauvomižel (mašiništ atomižen i lämuzelektrostancijoiden täht, katilsijad, pakuitesen, sömtegimišton i gidravline mašiništ), sauvondmaterialiden pästandal (cement, beton, kuivad segoitused, lämudenvastaižed tegesed, gofrokarton), sauvondal (pertinsauvondan kombinat, magistraližiden torvveimiden kompanii), sömtegimištol (leibänkombinat, lihategim), mugažo harvoiden metalloiden ühthesuladusiden tegim, omblendmašinoiden tegim, ratud sapfiran edheotand i painmižen fabrik ratas lidnas.

 Geografijan andmused 
Lidn otab ümbrikon pohjošt i keskuzpalad, sijadase Pahr-jogen oiktal randal tobjimalaz ( 135 km pitte, Moskvan oiged ližajogi), 160 m ü.m.t. keskmäižel korktusel.

Matkad Moskvan rengazavtotehesai om vižtoštkümne kilometrad pohjoižhe, röunatab Udenke Moskvanke pohjoižes. Toine lähembaine lidn om Domodedovo päivnouzmha. Podol'sk-raudtestancii radab lidnas «Moskv (Kurskan päraudtestancii) — Tul»-keskustal vspäi 1865. M2-trass (Krim-pol'sarennoks) mäneb ühtes kilometras päivnouzmha lidnaspäi.

 Tobmuz 
Kaik 74 eländpunktad mülüdas lidnümbrikho Podol'skan ližaks. Lidnümbrikon pind — 339,12 km².

 Eläjad 
Vl 1939 lidnan ristitišt oli 72 409 eläjad, vl 1959 — 129 429 eläjad. Vn 2010 Venäman rahvahanlugemižen mödhe lidnan eläjiden lugu oli 187 961 ristutud. Kaik 299 660 eläjad oli lidnas vl 2017. Kaik 314 934 ristitud elihe lidnas i 353 094 ristitud kaikes lidnümbrikos vn 2021 rahvahanlugemižen mödhe, se lidnan i lidnümbrikon ristitišt oli kaikiš suremb.

Rahvahad (lidnalaižed, ozutadud rahvahudenke vl 2002): venälaižed — 88,1 %, ukrainalaižed — 1,9 %, totarlaižed — 1,1 %, toižed rahvahad — 8,9 %.

Ortodoksižen hristanuskondan koumetoštkümne pühäpertidPodol'skan pühäpertid sobory.ru-saital.  oma saudud lidnas: Eläban Eziauguižen Stroican päjumalanpert', kümne jumalanpertid i kaks' časounäd. Om protestantizman kundoid. Islaman pühäpert' om avaitud vspäi 2010.

 Openduz 
Lapsiden opendusen aluzkundad oma päivkodid, keskškolad.

Professionaližen opendusen aluzkundad oma valdkundaline Podol'skan kolledžPodol'skan kolledžan sait (podolsk-college.ru). , privatine «Parus»-kolledž«Parus»-kolledžan sait (parus-college.ru).  i avtonomine kommertižetoi gumanitariž-tehnine «Znanije»-kolledž«Znanije»-kolledžan sait (gtk-znanie.ru)., Moskvan agjan medkolledžan Podol'skan filial (ende Moskvan agjan medkolledžan nomer 5 (Serpuhov) filial), Podol'skan socialiž-sportivine institut i Servisan tehnologijoiden institut.

 Galerei 

 Homaičendad 

 Irdkosketused 
 Lidnümbrikon tobmuden aluzkundoiden oficialine sait (подольск-администрация.рф). 


Kategorii:Venäman lidnad
Kategorii:Eländpunktad kirjamišton mödhe
Kategorii:Moskvan agjan lidnad
Kategorii:Moskvan agjan lidnümbrikod